आम बजट की घोषणाओं के बाद आज शेयर बाजार हुआ लाल, सेंसेक्स 550 और निफ्टी 150 अंक से नीचे गिरा  
गिरावट के साथ खुला शेयर बाजार
आज सुबह बीएसई में करीब 300 अंकों की गिरावट
लंबी अवधि के कैपिटल गेन पर टैक्स लगाना वजह
आम बजट के दिन गुरुवार को बंबई शेयर बाजार का सेंसेक्स बेहद उतार-चढ़ाव वाले कारोबार में 58 अंक टूट गया था. शेयरों पर लॉन्‍ग टर्म कैपिटल गेन यानी पूंजीगत लाभ कर जैसे बजट प्रस्तावों से बाजार की धारणा प्रभावित हुई है. दोपहर के कारोबार में बंबई शेयर बाजार का 30 शेयरों वाला सेंसेक्स 460 अंक तक नीचे आ गया था. वित्त मंत्री अरुण जेटली ने शेयर बाजारों के एक लाख रुपये से अधिक के लाभ पर दीर्घावधि का 10 प्रतिशत का पूंजीगत लाभ कर लगाने की घोषणा की थी, जिससे बाजार में गिरावट आई थी.